stanford-oval/wikipedia huggingface dataset:
מרטינה מורבצובה
ראו גם

התפתחות שיא העולם במשחה ל-100 מטר פרפר (ויקיפדיה האנגלית)
התפתחות שיא העולם במשחה ל-100 מטר מעורב אישי (ויקיפדיה האנגלית)
הערות שוליים

1 2  קבוצה מעורבת ממספר מדינות
| --- | --- |
בקרת זהויות :  GND: 140439625  ISNI: 0000 0001 1463 1354  LCCN: n2004106007  VIAF: 107138541   WorldCat (עם VIAF): 107138541
סטיבן וורד

סטיבן וורד (באנגלית: Stephen Ward; נולד ב-20 באוגוסט 1985) הוא כדורגלן עבר אירי ששיחק בעמדות המגן השמאלי והקשר.
קריירה

וורד נולד בדבלין, גדל במחלקת הנוער של הום פארם ופורטמרנוק. הוא החל את הקריירה בבוגרים בקבוצה בוהמיאנס. ב-15 באוגוסט 2003 כבש צמד בהופעת הבכורה שלו בגביע האירי.
ההצלחה שלו בקבוצה עוררה עניין ובינואר 2007 חתם בוולברהמפטון וונדררס לשנתיים וחצי מהליגה האנגלית השנייה. ב-3 בפברואר הבקיע את שערו הראשון בקבוצה נגד פלימות' ארגייל, ולאחר התחלה טובה בקבוצה עם שלושה שערים בשישה משחקים נבחר לשחקן המצטיין של פברואר. עונתו השנייה בקבוצה הייתה פחות מוצלחת, כאשר שיחק בעמדת הקשר השמאלי ולאחר מכן סבל מפציעה שבעקבותיה לא שיחק ארבעה חודשים. בעונת 2008/2009 סייע לקבוצה להעפיל להפרמייר ליג. ב-29 בדצמבר 2010 הבקיע את שערו הראשון בפרמייר ליג, שהיה לשער הניצחון בניצחון 1-0 על ליברפול. בעונת 2011/2012, השנייה שלו בפרמייר ליג, הבקיע שלושה שערים ובסיומה ירד עם הקבוצה בחזרה לצ'מפיונשיפ.
בקיץ 2013 הושאל לברייטון אנד הוב אלביון עד לסיום העונה, וורד כבש ארבעה שערים אך לא העפיל עם קבוצתו לפרמייר ליג לאחר שהפסידו בפלייאוף לדרבי קאונטי.
ב-14 באוגוסט 2014 חתם לשלוש שנים בברנלי, ב-4 באוקטובר ערך את הופעתו הבכורה בקבוצה בתיקו 2-2 נגד לסטר סיטי.
קריירה > נבחרת אירלנד

וורד זומן לראשונה לנבחרת הבוגרת ב-11 במאי 2011 לקראת משחקי הידידות נגד צפון אירלנד וסקוטלנד ומוקדמות יורו 2012 נגד מקדוניה. ב-24 במאי 2011 ערך את הופעתו הבכורה בנבחרת בניצחון 5-0 על צפון אירלנד בה כבש את שערו הבכורה. וורד נכלל בסגל ביורו 2012, בו נבחרתו סיימה במקום האחרון בשלב הבתים. ב-14 במרץ 2019 הודיע על פרישה מהנבחרת.
סטיבן ויטסיט

| --- | --- |
אין תמונה חופשית
 לידה:  25 באוקטובר 1960 (בן 63) פורט הורון, ארצות הברית 
 מקום לימודים:  מכון ברוקס (יוני 1990) 
 תחום יצירה:  צילום 
 
סטיבן פול ויטסיט (באנגלית: Steven Paul Whitsitt;‏ נולד ב-25 באוקטובר 1960) הוא צלם אמריקאי.
ביוגרפיה

ויטסיט נולד בפורט הורון, עיירה במדינת מישיגן. לאחר סיום בית הספר הוא נרשם לצי של ארצות הברית. בהיותו בצבא הוא התחיל להתעניין בצילום. לאחר שחרור משרות בצי בשנת 1986 הוא התחיל ללמוד צילום במכון ברוקס וסיים עם תואר ראשון בצילום בשנת 1990.
לאחר סיום הלימודים עבד ויטסיט בתחום בלוס אנג'לס. במשך שלוש שנים הוא היה עוזר של צלם רשמי של מייקל ג'קסון. בשנים 1994–1996 הוא היה הצלם הרשמי של הזמר וצילם עבור השירים שהופקו באותה תקופה. בין היתר הצילומים הוצגו בתערוכות.
בשנת 1994 צילם ויטסיט את מייקל ג'קסון בדמות צ'רלי צ'פלין. צילומים אלו נכללו בספר קראקן אופוס של האמן. כלל אוסף הצילומים בנושא הוצג בתערוכה ניידת במספר מקומות בעולם ועתה היא מוצגת במוזיאון בלוזן כחלק של מיצג קבוע של המוזיאון.
בשנת 1996 עזב ויטסיט את מייקל ג'קסון והחל ללמד בבית ספר לצילום בקרולינה הצפונית במשך חמש שנים.
החל משנת 2003 עוסק ויטסיט עוסק בעיקר בצילומי מבנים.
במהלך עבודתו קיבל ויטסיט שישה פרסי האוז.
הערות שוליים

↑  Steven Paul Whitsitt, If you happen to be in Shanghai..., Whitsitt Photo, ‏27 במאי 2018 (באנגלית)
| --- | --- |
בקרת זהויות :  ISNI: 0000 0000 5050 2202  LCCN: n2008018795  SUDOC: 140377506  VIAF: 6860947   WorldCat (עם VIAF): 6860947
ספדקס

ספדקס (באנגלית: Sephadex) הוא ג'ל פוליסכרידי העשוי מהפולסיכריד דקסטרן (dextran). משמש בביוכימיה כאמצעי לניקוי חלבונים.
תכונות כימיות

ספדקס מתאים במיוחד כיוון שהוא יוצר קשרי-צילוב (cross links) ומתפלמר ולכן על ידי שליטה במידת הצילוב ניתן לשלוט על תכונות הג'ל ולכן גם על תכונות ההפרדה.  צורות אפשריות כוללות קבוצות אניון וקטיון כמו כן גם שרפים כרומוטוגרפים בעלי נקבוביות בגדלים שונים, כאשר גודלי החרוזים נופלים בטווח של 20 עד 300 מיקרון.
בנוסף, הספדקס הוא חומר אינרטי, שאינו מגיב עם חלבונים ולכן יעיל לצורכי הפרדה ביוכימיים.
שימושים

משתמשים בספדקס בכרומטוגרפיה על פי גודל (Size-Exclusion Chromatography), שיטה הקרויה גם ג'ל פילטרציה (Gel-Filtration Chromatography). שיטה זו מפרידות מולקולות על-סמך ההבדלים בגודלן. בביוכימיה משתמשים בשיטה זו על מנת להפריד בין חלבונים שונים על סמך גודל החלבון.
תערובת חלבונים מוזרמת דרך עמודה (קולונה) המכילה את ג'ל הספדקס. הספדקס משמש כמסננת מולקולרית: בשל קשרי הצילוב בפולימר, מולקולות קטנות נכנסות לתוך הפולימר בעוד שמולקולות גדולות אינן יכולות להיכנס. מכאן שנפח הקולונה הזמין לחלבונים קטנים גדול יותר מהנפח הזמין לחלבונים גדולים. לכן, נדידת המולקולות הקטנות מעוכבת, בעוד שמולקולות גדולות יוצאות מהר יותר מהעמודה. כך, מופרדות מולקולות (וחלבונים) בהתאם להבדלים בגודלם.
ראו גם

כרומטוגרפיה
כרומטוגרפיה על פי גודל
סנט ג'ונס

ערך זה עוסק בעיר באנטיגואה וברבודה. אם התכוונתם למשמעות אחרת, ראו .
| --- | --- |
מראה בעיר
מראה בעיר
 מדינה:  אנטיגואה וברבודה אנטיגואה וברבודה
 תאריך ייסוד:  1632
 על שם:  יוחנן מפטמוס 
 שטח:  10 קמ"ר
 גובה:  0 מטרים
 אוכלוסייה:  ‏
  ‑ בעיר:  22,219 (2011)
  ‑ צפיפות:  3,100 נפש לקמ"ר (2005)
 קואורדינטות:  17°7′N 61°51′W﻿ / ﻿17.117°N 61.850°W﻿ / 17.117; -61.850
 אזור זמן:  UTC -4
  מפת מיקום  מפה מפורטת   (למפת אנטיגואה וברבודה מוגדלת) קודרינגטון ברבודה אנטיגואה רדונדה הים הקריביסנט ג'ונס(למפת אנטיגואה וברבודה רגילה) קודרינגטון ברבודה אנטיגואה רדונדה הים הקריביסנט ג'ונס  he tabBackground:;tabBorder:#aaa;defaultTab:0;
 
סנט ג'ונס (באנגלית: St. John's) היא בירת אנטיגואה וברבודה באיי הודו המערבית בים הקריבי. אוכלוסייתה, נכון לשנת 2005, מונה כ־31,000 נפשות.
העיר הממוקמת על האי אנטיגואה, היא המרכז המסחרי של אנטיגואה וברבודה, ובה נמצא הנמל העיקרי של המדינה.
היסטוריה

העיר נבנתה כאשר האיים יושבו לראשונה בשנת 1632, והפכה לבירה כאשר האיים קיבלו עצמאות בשנת 1981.
סחלין (כדורסל)

מועדון הכדורסל סחלין (ברוסית: Баскетбольный Клуб Сахалин) היה מועדון כדורסל מקצועני מהעיר יוז'נו-סחלינסק שברוסיה, שהתמודד בסופרליגה הרוסית, ליגת המשנה בכדורסל.
הקבוצה אירחה את משחקיה בהיכל הספורט קריסטל, המשמש כולם רב תכליתי לכדורסל ולהוקי קרח ומשמש גם כאולם הבית של קבוצת ההוקי קרח המקומית.
היסטוריה

הקבוצה הוקמה בשנת 2015 כחטיבת הכדורסל של מועדון הספורט המקצועני של סחלין, ביוזמת מושל מחוז סחלין אולג קוג'מיאקו.
לאחר שהקבוצה זכתה באליפות הסופרליגה הרוסית בכדורסל לעונת 2016/2016, ביוני 2016 ראשי הקבוצה הגישו בקשה להשתתף בליגה המאוחדת של VTB, לקראת עונת 2016/2017, אך ההצעה נדחתה על ידי מנהלי ליגת VTB בשל חוסר במתקנים נחוצים לתקני הליגה והקבוצה המשיכה לשחק בליגת המשנה.
הקבוצה העפילה בשיאה לגמר הגביע הרוסי בכדורסל בשנת 2017, אך בשנת 2018 הוחלט לפרקה.
הישגים לפי עונה

| עונה | סופרליגה-1 | הגביע הרוסי |
| --- | --- | --- |
| 2015/2016 | אלופת הליגה | רבע גמר |
| 2016/2017 | 9 | גמר |
מאמנים

אדוארד סנדלר (2015 - 2016)
אדוארד ראוד (2016 - 2017)
סרגיי גרישאייב (2017 - 2018)
תארים והישגים

סופרליגה-1
אליפות: 2015/2016
הגביע הרוסי
גמר: 2016/2017
ראו גם

סחלין (כדורגל)
נץ קופר

| נץ קופר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: נץ
מין:: נץ קופר
שם מדעי
 Accipiter cooperii ‏בונפרטה, 1828
תחום תפוצה


נץ קופר (שם מדעי: Accipiter cooperii) הוא מין של נץ בינוני החי ברוב שטחה של אמריקה הצפונית מדרום קנדה עד צפון מקסיקו ובמרבית ארצות הברית.
תיאור

זהו נץ באורך 35–46 ס"מ ומשקלו הממוצע 220–440 גרם אצל הזכרים. כמו מיני נצים אחרים הנקבות גדולות מעט מהזכרים. אורכן 42–50 ס"מ ומשקלן 330–700 גרם. מוטת הכנפיים של הנץ מגיעה ל-62–94 ס"מ. הנצים החיים במזרח גדולים יותר מהנצים החיים במערב. הנקבות הגדולות יכולות להידמות לפרטי נץ גדול קטנים, אך צבע הנץ הגדול בהיר יותר. נץ זה דומה מאוד למין הנץ Accipiter striatus ותחומי המחיה של שני המינים חופפים.
צבע הנץ אפור-כחול עם חזה לבן ובטן ואחוריים בצבע אפרסק ומפוספסים בלבן. הוא בעל זנב ארוך המפוספס באפור-כחול ובאפור בהיר וכנפיים מעוגלות, איתן הוא יכול לנוע בקלות ביער. לנץ יש עיניים חדות אדומות ו"כיפה" שחורה והוא בעל רגליים וטפרים צהובים.
התנהגות

הנץ מצוי באזורים שונים ברחבי אמריקה הצפונית מדרומה של קנדה עד מקסיקו. הוא מצוי בעיקר ביערות נשירים, מחטניים, יערות פתוחים, בתות וגם מדרונות הרים. בעבר חשבו שהנצים מתרחקים מיישובים עירוניים, אך במהלך השנים הם החלו להתאכלס גם בערים הגדולות, שם יש מושבות יונים גדולות, מהן הם ניזונים.
הנץ פועל ביום ותוקף את הטרף בהפתעה  בתוך עלוות היער. הוא מחכה לטרף לא זהיר ואז מתחיל להתקרב אליו בהדרגה. עם זאת מחקר הראה שדרך זו מסוכנת מאוד ובהרבה שלדי נצים התגלו בשברים בחזה, ככל הנראה מפגיעה בענפים. הטרף העיקרי הוא עופות קטנים יחסית כמו קיכליים, עורבנים, נקריים, זרזירים, פזאיים, יוניים, קוקיות וחוגלות, אך הם יכולים לטרוף דורסים אחרים כמו בז אמריקני ואפילו נצים אחרים.
בנוסף על עופות, הנץ ניזון גם מיונקים קטנים כמו טמיאסים, עכברים, חולדות, ארנבים, סנאיים ועטלפים. הוא יגוון גם בזוחלים וצפרדעים. הנץ הורג את טרפו עם טפריו הננעצים בבשר ועם מקורו המעוקל והוא נצפה גם מטביע את טרפו במים. כמה נצים נראו במרדף אחרי ציפורים קטנות או עטים במהירות על מינים החיים על הקרקע.
הנץ הוא עוף מונוגמי המקנן בין העצים ובונה קן מזלזלים וענפים.
הערות שוליים

↑  נץ קופר באתר הרשימה האדומה של IUCN
| --- | --- |
בקרת זהויות :  NLI: 987007541961505171
סחלין (מועדון ספורט מקצועני)

| --- | --- |

 נתונים כלליים
 תקופת הפעילות:  2014–הווה (כ־10 שנים)
 מיקום המטה:  יוז'נו-סחלינסק 
 קואורדינטות:  46°57′00″N 142°44′00″E﻿ / ﻿46.95°N 142.73333333333°E﻿ / 46.95; 142.73333333333 
 משרד ראשי:  יוז'נו-סחלינסק
 בעלות:  ממשלת מחוז סחלין
 ענפי תעשייה:  sporting activities 
  
 https://oneteamsakhalin.com
 he
 
סחלין (ברוסית: Сахали́н) הוא מועדון ספורט מקצועני, שנוסד בספטמבר 2014 ומאגד שלוש קבוצות מקצועניות בענפי ספורט שונים: כדורגל, הוקי וכדורעף.
היסטוריה

מועדון הספורט המקצועני "סחלין" נוסד בשנת 2014 ביוזמת ממשלת מחוז סחלין כדי לאחד שלושה מועדוני ספורט בענפי כדורעף נשים, הוקי וכדורסל.
מועדוני ספורט > כדורגל

סחלין
מועדוני ספורט > כדורסל

סחלין
מועדוני ספורט > כדורעף נשים

סחלין
הערות שוליים

↑  Состоялась презентация профессионального спортивного клуба «Сахалин».
נץ שחור-גלימה

| נץ שחור-גלימה |
| --- | --- |
 נץ שחור-גלימה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: נץ
מין:: נץ שחור-גלימה
שם מדעי
 Accipiter melanochlamys ‏סלבדורי, 1876

נץ שחור-גלימה (שם מדעי: Accipiter melanochlamys) הוא מין של נץ שחי בטבע ביערות גשם הרריים ברמות גינאה החדשה.
מאפיינים

אורכו של נץ זה 32–43 סנטימטר, מוטת כנפיו 65–80 סנטימטר ומשקלו 172–256 גרם בזכרים ועד 294 גרם בנקבות. הנץ בעל נוצות חומות-אדמדמות לאורך גופו ופלג עליון שחור. המקור צהוב, קצר ומעוקל והעיניים גדולות וצהובות. נץ זה בעל כנפיים רחבות המותאמות לדאייה ותמרון רחב בתוך היערות בהם הוא חי. אזור השת לבן והרגליים הגדולות צהובות ובעלות טפרים כהים. הזנב ארוך ושחור ומעוטר בכתמים לבנים לאורכו.
הנץ חי ביערות גשם ויערות אחרים סביב רמות גינאה החדשה ושם דואה בחיפוש אחר יונקים קטנים כמו מכרסמים ומיני כיסאים, זוחלים ומיני עופות אחרים כמו ציפורי שיר קטנות ובעיקר מיני יוניים כמו יונים מהסוג Gymnophaps. הנץ דואה לעבר הטרף וחוטף אותו מאחור. לעיתים הוא צד כך בזוגות. מבנה כנפיו מאפשר לו לתמרן בין העצים ביעילות. הוא הורג את הטרף בעזרת מכה מטפריו הגדולות או ממקורו המעוקל. זוג הנצים מקננים על עץ גבוה או שיחים גבוהים באזור אוקטובר. שני בני הזוג מקננים ושומרים על 3 הגוזלים עד לבגרות.
הנץ אנדמי לגינאה החדשה, אך אין מספיק תצפיות לקביעת תחום תפוצתו. האזורים בהם נמצא הם ברמות שבמרכז גינאה החדשה ובאזור הקרוב אליהם.
מאפיינים > תת-מינים

Accipiter melanochlamys melanochlamys
Accipiter melanochlamys schistacinus
הערות שוליים

↑  נץ שחור-גלימה באתר הרשימה האדומה של IUCN
סטורן 1

סטורן 1 (באנגלית: Saturn I) היה משגר לוויינים, הראשון ממשפחת המשגרים סטורן, שפותח על ידי נאס"א. המשגר יועד לשיגור כמעט כל סוגי המטענים כולל חלליות מאוישות (אף על פי שכוונה זאת לא התגשמה בסופו של דבר). המשגר היה המשגר האמריקאי הראשון שפותח בכוונת תחילה לשגר מטענים לחלל.
ראש קבוצת הפיתוח של המשגר היה המדען הגרמני ורנר פון בראון שבעברו היה נאצי ומראשי מערך פיתוח הטילים של גרמניה הנאצית
השימוש המעשי בסטורן 1 היה מצומצם למדי והוא שוגר רק עשר פעמים. מתוך שיגורים אלו, חמישה היו שיגורי מבחן ושאר השיגורים שיגרו חלליות אפולו דמה. בשלושת השיגורים האחרונים שוגרו גם שלושה לווייני פגסוס, אשר חקרו את כמות המטאורואידים שנמצאים באזורים בהם משימות אפולו יתבצעו.
המשגר

משגר הסטורן 1 הסופי היה משגר דו־שלבי, אשר הונע בדלק נוזלי ושקל כ־517 טון כולל הדלק.
השלב הראשון, ה־S-I, כלל תשעה מכלי דלק (חמצן נוזלי וקרוסין) ושמונה מנועי H-1 שפותחו על ידי רוקטדיין (לימים נרכשו על ידי פראט אנד ויטני). בגרסה הראשונה, כל מנוע H-1 סיפק 734,000 קילו ניוטון של דחף ובגרסה השנייה כל מנוע סיפק 836,000 קילו ניוטון. בסך הכל, השלב הראשון סיפק 5.87 מגה ניוטון של דחף בגרסתו הראשונה ו־6.69 מגה ניוטון בשנייה. אורכו של כל מנוע היה 2.18 מטר וקוטרו 1.68 מטר בצד הצר. חיצונית, לשלב היו שמונה סנפירים והמנועים היו מסודרים כך שארבעה היה במרכז וקבועים, והארבעה הנותרים היו מסביבם. את הארבעה החיצוניים היה ניתן לכוון בשביל לשלוט בכיוון המשגר.
השלב השני, ה־S-IV, הכיל שישה מנועי RL-10A-3 ופעל על חמצן נוזלי ומימן נוזלי. כל אחד מהמנועים סיפק דחף של כ־66.7 קילו ניוטון, והשלב סיפק סך הכל כ־400 קילו ניוטון של דחף.
שיגורים

הסטורן 1 יוצר במרכז טיסות החלל מרשל, והובל לנמל החלל קייפ קנוורל, ממנו שוגר, בשנים 1961-1965.
שיגורים > שיגורי המבחן

ארבעת שיגורי המבחן הראשונים היו שיגורי מבחן רק של השלב הראשון, S-I. כל שיגורי המבחן הללו היו טיסות תת־מסלוליות וגובהם המקסימלי היה בין 129 ו־167 ק"מ. בשלושת השיגורים הראשונים השלב השני והשלישי מולאו במים, כשבשיגור השני והשלישי שוחררו 109,000 ליטר של מים כחלק מפרויקט "הייוואטר" (Highwater). הפרויקט ניסה לבדוק מה יתרחש כאשר כמות גדולה של מים משוחררים ליונוספירה.
שיגור המבחן החמישי (SA-5) היה המבחן הראשון בו השלב השני של הסטורן 1 (S-IV) פעל. שיגור זה היה הטיסה המסלולית הראשונה בתוכנית אפולו.
שיגורים > שיגורי חללית אפולו

שני השיגורים הבאים, SA-6 ו־SA-7 (או משימות AS-101 ו־AS-102 בהתאמה), היו טיסות מבחן של חלליות אפולו דמה ומערכות הצלה דמה. חללית הדמה הייתה זהה לאמיתית במסה, בנפח, בצורה ובמרכז הכובד. בשיגור הראשון התרחשה תקלה קלה כאשר אחד משמונה המנועים של השלב הראשון כבה מוקדם, אך המנועים האחרים פעלו יותר כפיצוי כך שהמשימה הצליחה. המשימה השנייה הייתה כמעט זהה כשהשינוי הגדול ביותר הייתה הוספת מחשב הניתן לתכנות (כך שניתן לשנות בו הגדרות בעת הטיסה עצמה).
שיגורים > שיגורי לווייני פגסוס

שלושת השיגורים האחרונים SA-8 עד SA-10 (או משימות AS-103 עד AS-105), בשנת 1965, היו שיגורים בהם נכללו לא רק חלליות דמה אלא גם לווייני פגסוס. הלוויינים נועדו לבדוק את כמות המטאורואידים במסלולים שונים סביב כדור הארץ (400 עד 600 קילומטרים) כדי לצבור ידע שיאפשר לטיסות עתידיות לעבור באזורים אלו בבטחה. לכל לוויין פגסוס היו "כנפיים" באורך 29 מטר אשר סיפקו משטח גדול (מעל ל־185 מטר מרובע) שבו יבדקו פגיעות מטאורואידים. הלוויינים נועדו לעבוד כשנה אך פעלו אף יותר משנתיים לאחר שיגורים.
הערות שוליים

1 2 3  דו"ח תוכנית אפולו, עמ' 187-188
↑  Stages to Saturn, עמ' 97
↑  צעד מעשי ראשון לקראת הנחיתה על הירח, הצופה, 7 בפברואר 1964
↑  שולח הטיל הגדול ביותר בעולם, חרות, 29 באוקטובר 1961
↑  שוגר בהצלחה הטיל בעל העוצמה הגדולה ביותר בעולם, חרות, 26 באפריל 1962
↑  טיסות מבחן הסטורן 1 באתר נאס"א (באנגלית)
↑  ארה"ב שיגרה אל החלל לוויין ענק בלתי מאוייש, קול העם, 30 בינואר 1964
↑  פרופיל SA-5 באתר נאס"א (באנגלית)
↑  ארה"ב שיגרה חללית אפולו, דבר, 29 במאי 1964
↑  פרופיל SA-6 באתר נאס"א (באנגלית)
↑  מסמך תוצאות SA-7 של נאס"א (באנגלית)
↑  פרופיל לווייני הפגסוס באתר Encyclopedia Astronautica (באנגלית)
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
נצבת
הערות שוליים

1 2  תלמוד בבלי, מסכת בבא בתרא, דף צ"א, עמוד א'
↑  ספר שמואל א', פרק י"ז, פסוק י"ב
וכן בסוף מגילת רות
↑  בפירוש מהרז"ו לבמדבר רבה יד,א כתב שהעם המואבי אהב מאוד את דוד, כיוון שבא מרות המואביה, ומשום כך דוד השאיר את משפחתו דווקא שם.
↑  מובא ברש"י על ספר שמואל ב', פרק ח', פסוק ב'
↑  אברהם, המן, דוד ושמשון
↑  על אף שפשטותו של הרמז עוסק באמו של אברהם - אמתלאי בת כרנבו (הכינוי כרים מובא בספר דברים, פרק ל"ב, פסוק י"ד לבהמות טהורות, ולגרסה קרנבו - זהו עוף טהור), ובאמו של המן - אמתלאי בת עורבתי (עורב הוא חיה טמאה), כמבואר במפרשים (רש"י, רבנו גרשום, שיטה מקובצת) על תלמוד בבלי, מסכת בבא בתרא, דף צ"א, עמוד א'
↑  רות קרא איוונוב קניאל, קדשות וקדושות: אמהות המשיח במיתוס היהודי, תל אביב, הקיבוץ המאוחד, 2014, עמ' 102
↑  ילקוט המכירי תהילים, קיח, כח
↑  תלמוד בבלי, מסכת סוטה, דף י', עמוד ב', וראו שם ברש"י:

"כבושים" - דברי סתר גזירת המלך


תלמוד בבלי, מסכת מכות, דף כ"ג, עמוד ב', וראו שם ברש"י:

"ממני יצאו כבושים" - דברים נעלמים הללו מאתי יצאו שלפי שיהודה היה מלך והיא זכתה לצאת ממנה מלכים...מאתי היתה שיצאו ממנה שני בנים הללו לכבוש העולם, שהרי עתיד דוד ומשיח לצאת ממנה

 (וכתב הרד"ק על התורה בפסוק "צדקה ממני" שלפי זה יש לגרוס "יצאו כובשים")
↑  כן מפורש בתוספות סוטה י: "דהכי גמירי לה"
↑  גדולי ישראל לאורך הדורות עסקו בביאור הנהגה זו, ראו למשל בדברי הרב קוק במדבר שור הדרוש הכ"ט, ובעין אי"ה שבת ב' פרק ט' סעיפים ט'-י"א
↑  יש שפירשו שנתאווה לטהר את בנו מחשש פסול, ולשם כך הוציא שפחתו לחירות, וכמבואר לקמן בדברי הרב מנחם עזריה מפאנו
↑  שכן ישי פרש מאימם ומנין לה הריון?
↑  יאיר זקוביץ, דוד: מרועה למשיח, ירושלים, בן צבי, 1995, עמ' 34-33
↑  מאמר חיקור דין, פרק ג' אות י'
1 2  תלמוד בבלי, מסכת יבמות, דף ע"ז, עמוד א'
וראו עוד ילקוט שמעוני על התנ"ך, אות קכז:

אמר ליה דואג עד שאתה משאיל עליו אם הגון למלכות אם לאו, שאל עליו אם ראוי לבא בקהל. מאי טעמא דקאתי מרות המואביה...

ועוד ראו בפירוש "שֹרש ישי" על מגילת רות לרבי שלמה הלוי אלקבץ, שזו מטרת כתיבתה על ידי שמואל הנביא (כמבואר בתלמוד בבלי, מסכת בבא בתרא, דף ט"ו, עמוד א'): להעמיד הלכה זו ולקיים בכך את כשרותה של מלכות בית דוד; ולפיכך המגילה מסתיימת בייחסו של דוד לרות.
↑  ונתכוון לקדשה בביאה זו - כ"כ החיד"א בברכי יוסף אורח חיים סימן ר"מ
↑  הובאו דבריו בפתחי תשובה על אבן העזר, סימן ד' אות כ"ה
ספר עלי-ביי

ספר עלי-ביי שרוואשידזה (საფარ-ალი-ბეი შერვაშიძე; נפטר ב-7 בפברואר 1821) הידוע גם בשמו הנוצרי גיורגי שרוואשידזה היה נסיך נסיכות אבחזיה משנת 1810 ועד לשנת 1821. הוא היה בנו הצעיר של קלש אחמד-ביי. לאחר שאחיו אסלן ביי הרג את אביהם והשתלט על כס השלטון באבחזיה, נאלץ ספר-ביי להסתתר מפניו בסמגרלו תחת הגנתם של נסיגי מגרליה. בעזרת אצילי מגרליה ניסה ספר-ביי, ללא הצלחה, לתפוס את השלטון באבחזיה. בשנת 1809 ביקש שרוואשידזה מצארית האימפריה הרוסית, לקחת את אבחזיה תחת שליטתה, בתנאי שספר ביי יוכרז כשליטה החדש של הנסיכות. לאחר הניצחון הרוסי המוחלט במלחמת רוסיה-טורקיה, גרשו הרוסים את הכוח העות'מאני ואת האבחזים הפרו-עות'מאנים מאבחזיה. ב-17 בפברואר 1810 הכריז הצאר אלכסנדר הראשון על ספר-ביי כשליטה החדש של אבחזיה.
סחלב קדוש

| סחלב קדוש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: אספרגאים
משפחה:: סחלביים
סוג:: בן-סחלב
מין:: סחלב קדוש
שם מדעי
 Anacamptis sancta ‏Bateman & Pridgeon & Chase, 1997
שמות נוספים
 Orchis sancta
סחלב קדוש (שם מדעי: Anacamptis sancta, בעבר: Orchis sancta) הוא מין של בן-סחלב שבעבר שויך לסוג סחלב.
שמו ניתן לו על ידי החוקר השוודי קארולוס ליניאוס שקרא לפרח על שם ארץ ישראל, ארץ הקודש.
מאפיינים

הסחלב הקדוש הוא אחד משני המינים היחידים בסוגם בישראל המייצרים צוף שמופרש בדורבן.
צופו של הפרח מרוכז מאוד ומפיץ ריח חזק ונעים המושך אליו דבורים, ובשל כך שיעור עשיית ההלקטים בתנאים טבעיים גבוה.
תיאור

גובה הסחלב 20–50 ס"מ. הוא בנוי מ-10 עד 20 פרחים צפופים שביניהם אבקנים. השפית רחבה (אורכה 8–10 ס"מ), צבעה ורוד עם שוליים ירקרקים והיא ומחולקת לשלוש אונות: שתי צדדיות ואחת אמצעית, קטנה יותר, מחודדת בראשה ודמוית איזמל. שאר עלי העטיף ורודים - אדמדמים עם עורקים ירוקים.
תפוצה

בית הגידול של הסחלב הוא בתות מוארות בקרקעות שאינן מלוחות במזרח התיכון.
הוא צומח באיים אגאיים, בטורקיה, בלבנון, בקפריסין וכן בישראל באזור צפון הארץ, אך לא נפוץ שם. הוא צומח גם בשפלה ובשרון ונדיר ביותר בהרי יהודה.
זמני פריחה

הסחלב הקדוש פורח באפריל ובמאי. מין זה מאחר לפרוח משאר בני סוגו בארץ. בעונת הפריחה עליו כמעט יבשים עוד לפני שנשרו.
משך הפריחה של הצמח כחודש, ושל כל פרח כ-10–15 יום. לאחר שנפתח הפרח הראשון, יפתח פרח חדש אחת ליום או ליומיים.
לקריאה נוספת

נעמי פינברון-דותן ואבינעם דנין, המגדיר לצמחי בר בארץ-ישראל, ירושלים: הוצאת כנה, 1991, עמ' 923. (הספר בקטלוג ULI)
"סחלב קדוש", החי והצומח של ארץ ישראל, כרך 11 - "צמחים בעלי פרחים ב'", הוצאת משרד הביטחון. עמ' 324.
כל עולם הצמחים, מיכאל זהרי
הערות שוליים

↑  סחלב קדוש באתר הרשימה האדומה של IUCN
ספר עשבים

דפים מתוך ספר עשבים, מהדורה לחיבורו של פדניוס דיוסקורידס, 'De Materia Medica'
ספר עשבים (בלטינית: Herbarius) הוא מונח היסטורי המתייחס ל"אוסף של תיאורי צמחים שנאספו יחד למטרות שימוש לצורכי רפואה". בהרחבה, זהו ספר שכולל שמות ותיאורי צמחים, לרוב עם תיאור הסגולות הרפואיות שלהם, בייחוד תכונות ושימושם לצורכי רוקחות, מאכל, רעל, הזיה, ארומה וכישוף, זאת לצד תיאור אגדות המתקשרות לצמח.
חלק מספרי העשבים כוללים מיון של הצמחים המוזכרים באוסף, זיהוים, וכן מתכונים של תמציות צמחים, תמיסות ושיקויים להכנה. בחלקם אף ישנם כאלה הכוללים בשימוש בבעלי חיים לצרכים המוזכרים.
חשיבותם של ספרי העשבים היא בתיעוד הידע שהצטבר בעת פרסומו בתחום הבוטניקה והרפואה, וגם התפתחות הספרות וייצור הנייר שהיו דרוש לכתיבתו. במספר תרבויות, כגון מצרים העתיקה, סין, הודו ואירופה, ספרי העשבים נמנים עם הספרים הראשונים שהוכנו. בהתאמה, היו ספרים אלו גם בין הראשונים להיות מודפסים עם התפתחות טכנולוגית הדפוס. העיסוק בספרות העשבים פרח במשך מאתיים השנים הראשונות להמצאת הדפוס במערב אירופה (1470–1670).
בסוף המאה ה-17, עם עליית ענפי מדע הכימיה, טוקסיקולוגיה ורפואה המודרניים, ירדה חשיבותם של ספרי העשבים. סוגה מדעית זו, שהייתה המקור העיקרי לעיון בצמחים בזמנה, הלכה ופינתה את מקומה לפלורות, שמתארות את מצאי מיני הצומח באזור גאוגרפי מסוים. ספרי העשבים זכו לעדנה מחודשת בעשורים האחרונים של המאה ה-20 כאשר ההרבליזם ודיסציפלינות קשורות, כגון הומיאופתיה וארומתרפיה, הפכו לצורות מקובלות בקרב הציבור כרפואה משלימה.
ספר עיון

ספר עיון הוא ספר המשתמש להבעת דעה או כחומר עזר ללמידה, בכך הוא נבדל מסיפורת.
הספרות העיונית כוללת בתוכה  ספרות מקצועית, ספרי לימוד, ספרי יעץ כגון לקסיקונים ואנציקלופדיות, ספרים מסוגת עזרה עצמית, וספרים על תיאוריות והגיגים של המחבר.
ספר עיון יכול לכלול נושאים רבים ושונים, כגון פיזיקה, פסיכולוגיה, פילוסופיה, רטוריקה, זוגיות, אמרגנות וביוגרפיה.
קהל היעד עבורו מיועד הספר, הוא הקובע את אופי הכתיבה והתוכן. ספר עיון יכול להיות מיועד הן עבור האסכולה האקדמית והן עבור הציבור הכללי. כתיבה אקדמית ומקצועית כרוכה במתן אסמכתאות רבות והפניה לביבליוגרפיות, דיאלקט מקצועי גבוה והיצמדות לעובדות יבשות. לעומתה, כתיבה המיועדת עבור הקהל הרחב מופחתת בהערות והפניות, משתמשת בז'רגון עממי יותר, ומגוונת בדוגמאות קלסיות ואף מעט סיפורת.
הוצאות ספרים רבות מתמקדות בעיקר בספרות העיונית. בישראל ניתן למנות את הוצאת מאגנס, הוצאת האקדמיה הישראלית למדעים, הוצאת שלם, רסלינג, ספרית אופקים של עם עובד והוצאות ספרים של אוניברסיטאות שונות (כמו אוניברסיטת תל אביב, האוניברסיטה העברית, אוניברסיטת חיפה, אוניברסיטת בר-אילן והאוניברסיטה הפתוחה). הוצאות ספרים אחרות של ספרי עיון פונות אל הקהל הרחב יותר, וביניהן ידיעות ספרים של ידיעות אחרונות, הוצאת מטר, הוצאת אריה ניר והוצאת מודן. לרוב הוצאות הספרים יש תחומים המועדפים עליהם.
ספרי עיון מועטים יוצאים תחת הוצאה עצמית, לרוב גם זאת במימון של קרן פרטית או כללית.
סיבוניסו גקסה

סיבוניסו גקסה (נולד ב-6 באפריל 1984) הוא כדורגלן עבר דרום אפריקאי ששיחק בעמדת המגן ימני.